
PRIENŲ RAJONO SAVIVALDYBĖS TARYBA

DĖL ELEKTROS ORO LINIJŲ PIRKIMO

2019 m. sausio 24 d. Nr. T3-8
Prienai

Vadovaudamasi Lietuvos Respublikos vietos savivaldos įstatymo 6 straipsnio              28 punktu, 16 straipsnio 4 dalimi, 48 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu ir atsižvelgdama į akcinės bendrovės ,,Energijos skirstymo operatorius“ 2018-06-05  raštą                       Nr. 18KR-SD-8561 ,,Dėl apšvietimo tinklų Bagrėno k.“, Prienų rajono savivaldybės taryba nusprendžia:
1. Sutikti pirkti Prienų rajono savivaldybės funkcijoms įgyvendinti akcinei bendrovei ,,Energijos skirstymo operatorius“ nuosavybės teise priklausantį ilgalaikį materialųjį turtą –                        0,066 km ilgio 0,4 kV elektros oro linijas L-100 iš pastotės Bg-121 su atramomis (tarp atramų                  Nr. 100/6-100/8, inventorinis Nr. 128528) Bagrėno k., Prienų sen., Prienų r. sav.
2. Įpareigoti Prienų rajono savivaldybės administraciją vykdyti 1 punkte nurodyto turto pirkimą teisės aktų nustatyta tvarka už 1 Eur.
3. Pritarti pridedamam Elektros oro linijų pirkimo–pardavimo sutarties projektui.
4. Įgalioti Prienų rajono savivaldybės administracijos direktorių pasirašyti sprendimo 3 punkte nurodytą Elektros oro linijų pirkimo–pardavimo sutartį ir kitus su 1 punkte nurodyto turto įsigijimu susijusius dokumentus.
Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

